SPRÁVA O ÚČASTI VEREJNOSTI NA TVORBE PRÁVNYCH PREDPISOV


Verejnosť bola o príprave návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony informovaná prostredníctvom zverejnenia predbežnej informácie vo verejnosti prístupnom informačnom systéme verejnej správy Slov-lex pod číslom PI/2025/152. Predbežná informácia bola zverejnená od  01.07.2025 do 15.07.2025.

Rokovania prebiehali osobne formou okrúhlych stolov so zástupcami pacientov, lekárov, farmaceutického priemyslu a zdravotných poisťovní. Tieto osobné stretnutia, ako aj písomná komunikácia bola využitá oslovenými subjektmi na predkladanie pripomienok k aktuálne predkladaným materiálom. 

Pripomienky oslovených subjektov boli vzaté Ministerstvom zdravotníctva Slovenskej republiky na vedomie a v prevažnej miere akceptované a zapracované do predkladaného materiálu. 

